
ΔΑΛΜΑΤΙΚΕΣ ΑΚΤΕΣ
 
ΑΚΤΕΣ ΜΑΥΡΟΒΟΥΝΙΟΥ – ΝΤΟΥΜΠΡΟΒΝΙΚ
ΣΠΛΙΤ – ΤΡΟΓΚΙΡ – ΛΙΜΝΕΣ ΠΛΙΤΒΙΤΣΕ
ΣΠΗΛΑΙΟ ΠΟΣΤΟΙΝΑ – ΛΟΥΜΠΛΙΑΝΑ
ΖΑΓΚΡΕΜΠ – ΒΕΛΙΓΡΑΔΙ

8 μέρες 710 €

Αναχώρηση : 3-9-26

1η μέρα ΚΑΒΑΛΑ-ΣΚΟΔΡΑ … 650 km
Συγκέντρωση και αναχώρηση το πρωί για τα ελληνικά σύνορα της Κακαβιάς με ανάλογες στάσεις για καφέ. Διαδικασία ελέγχου. Είσοδο στην Δημοκρατία της Αλβανίας και την Ιερή Βόρειο Ήπειρο. Συνεχίζουμε για τον τελικό μας προορισμό, τα Τίρανα. Θα διασχίσουμε την χώρα από τον νότο προς τον βορά. Θα περάσουμε τις Πόλεις Αργυρόκαστρο, Τεπελένι, Φιέρι, Λούσνια, Δυρράχιο και θα φτάσουμε στην Πρωτεύουσα του κράτους, τα Τίρανα. Στην σύντομη περιήγηση μας θα δούμε την κεντρική πλατεία, όπου δεσπόζει το άγαλμα του Σκεντερμπέι, το Εθνικό Θέατρο Όπερας και Μπαλέτου, τον Πύργο του Ρολογιού και τον Ελληνορθόδοξο Καθεδρικό Ναό της Αναστάσεως των Τιράνων. Αμέσως μετά αναχώρηση για την Σκόρδα, πόλη της Αλβανίας χτισμένη στην ομώνυμη λίμνη της Σκόρδας. Τακτοποίηση στο ξενοδοχείο μας και διανυκτέρευση.

2η μέρα ΣΚΟΔΡΑ-ΜΠΟΥΝΤΒΑ-ΚΟΤΟΡ-ΝΕΟΥΜ … 310 km
Πρωινό και αναχωρούμε για Montenegro (Μαυροβούνιο). Έλεγχος συνοριακος. Είσοδο στην Δημοκρατία του Μαυροβουνίου, το Νεότερο Κράτος της Ευρώπης (2006). Ακολουθούμε τις δαντελωτές ακτές και φθάνουμε στην παραθαλάσσια πόλη Μπαρ. Συνεχίζουμε για το <Mόντε Κάρλο> των Βαλκανίων. Φθάνουμε στο νησάκι Σβέτι Στέφαν (Άγιος Στέφανος), με τα κρυστάλλινα γαλαζοπράσινα νερά, ένα νησάκι ενωμένο με τη στεριά, το οποίο από ψηλά φαίνεται σαν πίνακας ζωγραφικής. Στάση για πανοραμικές φωτογραφίες. Επόμενος σταθμός η Μεσαιωνική πόλη της Μπούντβα όπου κυριαρχεί η Βενετσιάνικη αρχιτεκτονική. Ξενάγηση. Θα θαυμάσουμε τα όμορφα Ενετικά Παλάτσια, τα πλακόστρωτα δρομάκια και τις πολλές μικρές πλατείες. Θα θαυμάσουμε τον Καθολικό Καθεδρικό Ναό του Αγ. Ιωάννη, της Αγ. Μαρίας της Πούντα και τον Ορθόδοξο Ναό της Αγίας Τριάδος, το Εθνογραφικό Μουσείο και θα δούμε το φρούριο Σιταντέλ. Ελεύθερος χρόνος για να θαυμάσουμε το Monte Carlo, της Ανατολικής Μεσογείου. Με τα υπέροχα ξενοδοχεία και Μαρίνες. Διασχίζουμε την κοιλάδα Κονάβλε και φτάνουμε στο παραμυθένιο    Κότορ, που ίσως είναι η ομορφότερη αλλά και η πιο ενδιαφέρουσα από ιστορικής άποψης πόλη της ακτογραμμής του Μαυροβουνίου. Στο Κότορ θα ξεναγηθούμε και θα περιηγηθούμε στην παλιά Ενετική Μεσαιωνική πόλη, κτισμένη στους πρόποδες απότομων λόφων, περιτριγυρισμένη από τείχη 4,5 χιλιομέτρων τα οποία χρονολογούνται από τον 15ο αιώνα, με πολλές Εκκλησίες και παλιά Αριστοκρατικά Παλάτσια. Η βόλτα στα στενά δαιδαλώδη δρομάκια του Κότορ θα µας φέρει ως τον Καθεδρικό Καθολικό Ναό του Αγίου Τρύφωνα, στην Ορθόδοξη εκκλησία του Αγίου Νικολάου και το Αρχιτεκτονικό Σύμβολο του Κότορ, το Ναυτικό Μουσείο (Μπαρόκ κτίριο του 18 Αι.) Ελεύθερος χρόνος για βόλτες, καφέ και υπέροχο παγωτό. Διασχίζοντας μια διαδρομή καταπληκτική, στο μοναδικό Μεσογειακό φιόρδ, στον κόλπο του Κότορ, το γαλαζοπράσινο χρώμα της θάλασσας & το πράσινο των ψηλών βουνών και αφού περάσουμε από το Περαστ, την πόλη των Καπετανέων, θα δούμε τα υπέροχα Νησιά του Αγίου Γεωργίου και της Παναγίας των Βράχων και θα διασχίσουμε την Αρχαία Πόλη του Ιλλυρικού και Ρωμαϊκού πολιτισμού το Ρίσαν, θα φτάσουμε στο Νέουμ. Τακτοποίηση στο ξενοδοχείο μας. Δείπνο και διανυκτέρευση.

3η μέρα ΝΕΟΥΜ-ΝΤΟΥΜΠΡΟΒΝΙΚ-ΝΕΟΥΜ … 130 km
Πρωινό και αναχώρηση για το Μαργαριτάρι της Δαλματίας, το Dubrovnik. Συνοριακός Έλεγχος. Σε λίγο θα αντικρύσουμε πανοραμικά το όμορφο Ντουμπρόβνικ. Ξενάγηση στην Μεσαιωνική πόλη του Ντουμπρόβνικ, περπατώντας στο εσωτερικό της Παλιάς Πόλης. Θα βρεθούμε στην Μεσαιωνική Δημοκρατία της ΡΑΓΚΟΥΖΑΣ( 1358 – 1808). Η πιο επιβλητική, διατηρητέα και υπέροχη Καστροπολιτεία της Ευρώπης. Είναι αδύνατο να μην νιώσει κανείς δέος, αντικρίζοντας αυτά τα Ρωμαϊκά και Ενετικά Μεσαιωνικά Τείχη και τα Αναγεννησιακά Παλάτια, ηλικίας 1300 ετών. Το ιστορικό τμήμα του (προστατευόμενο από την Unesco) είναι µια οχυρωµένη πόλη μήκους 1.940 μέτρων . Κυριολεκτικά πετάς πάνω από την παλαιά πόλη, πανύψηλα πέτρινα κτίρια µε παράθυρα -πολεµίστρες και µικροσκοπικές «κρεµαστές» αυλές, Εκκλησιές, Παλάτια, Κρήνες. Στη µέση, σαν βασιλόφλεβα κυλάει η Stradum, µια πλακόστρωτη περατζάδα που οδηγεί από το Φραγκισκανικό Μοναστήρι και Κρήνη του Ονούφριο, στη δυτική πλευρά (εδώ είναι και το Φαρµακείο που λειτουργεί αδιάλειπτα από το 1317) στον Πύργο του Ρολογιού στην άλλη άκρη, όπου βρίσκονται το Παλάτι Sponza(1522) και η Εκκλησία του Προστάτη της Πόλης, Αγίου Βλασίου (Vlaho). Προχωρούμε προς το Μέγαρο – Παλάτι του Ρέκτορα – Κυβερνήτη (1441 ). Απέναντι βρίσκεται ο Καθεδρικός Ναός του Αγίου Ιγναντίου (με τον διάσημο Πίνακα της Αναλήψεως του Titian του 1552). Στο Λιμάνι βρίσκεται το Φρούριο του Σβετι Ιβαν, όπου βρίσκεται το Ναυτικό Μουσείο. Το Μουσείο έχει περισσότερα από 5.000 αντικείμενα ταξινομημένα σε 15 συλλογές. Αποτελεί και ένα Επιστημονικό και Ερευνητικό κέντρο. Ακολουθεί χρόνος ελεύθερος για περιπάτους στην Πόλη αλλά και για καφέ/φαγητό. Προαιρετικά μικρή Κρουαζιέρα γύρω από το πιο καταπράσινο Νησί του Ντουμπρόβνικ. Το πευκόφυτο Νησί Lokrum όπου ναυάγησε -σύμφωνα πάντα με τη τοπική παράδοση- ο Βασιλιάς της Αγγλίας Ριχάρδος Α’ ο Λεοντόκαρδος, αλλά σώθηκε ως εκ θαύματος. Επίσης θα θαυμάσουμε τα υπέροχα Τείχη με τα επιβλητικά Κάστρα του Αγίου Ιωάννη, του Lovrjenac και του Minceta. Επίσης θα θαυμάσουμε το παλιό Λιμάνι με τις αποθήκες και το Ναυπηγείο. To Dubrovnik, σε μεταφέρει σε σκηνικό Παραμυθιού ή έστω μερικών επεισοδίων του Game of Thrones.  Αναχωρούμε για το Νέουμ. Συνοριακός έλεγχος. Επιστροφή στο  ξενοδοχείο µας. ∆είπνο. Διανυκτέρευση.

4η μέρα ΝΕΟΥΜ-ΣΠΛΙΤ-ΤΡΟΓΚΙΡ-ΣΙΜΠΕΝΙΚ … 225 km
Μετά το πρόγευμα αναχωρούμε για το Σπλιτ όπου θα έχουμε χρόνο να περπατήσουμε και να γνωρίσουμε την πόλη που ο Ρωμαίος αυτοκράτορας ∆ιοκλητιανός  επέλεξε να χτίσει το Παλάτι του σε σχήμα Ρωμαϊκού Κάστρου(4οΑι.μχ.). Μία πόλη που εύκολα θα διαπιστώσουμε ότι συγκεντρώνει στοιχεία πολλών διαφορετικών πολιτισμών. Ξενάγηση στην Παλιά Πόλη και στο Παλάτι αλλά και την όμορφη παραλιακή πόλη του Σπλιτ. Θα θαυμάσουμε το Περιστύλιο στην κεντρική πλατεία του Παλατιού, την Ασημένια, Σιδερένια αλλά και την Ιστορική Χρυσή Πύλη (σύμβολα δύναμης και κύρους), που οδηγούσαν στα διαμερίσματα του Αυτοκράτορα και τα Θρησκευτικά κτίρια, όπου αργότερα έγινε και το Μαυσωλείο του Διοκλητιανού. Ελεύθερος χρόνος για βόλτες στον υπέροχο Πεζόδρομο της προκυμαίας του RIVA Promenade, όπου υπάρχουν πολλά καφέ – εστιατόρια και μαγαζιά για ψώνια, αλλά και μία εκπληκτική θέα στην Αδριατική θάλασσα.  Αναχωρούμε για το Τρογκίρ Το Τρόγκιρ (η Βενετία της Δαλματίας) έχει συνεχή ιστορία 2.300 ετών, η οποία επηρεάστηκε πολιτισμικά από τους αρχαίους Έλληνες, τους Ρωμαίους και τους Βενετούς. Η πόλη περιλαμβάνει πολλά 

Ανάκτορα, Ναούς και Πύργους. Ξενάγηση. Η ρυμοτομία του Νησιωτικού οικισμού χρονολογείται από την Ελληνιστική περίοδο (το Τραγούριον), ενώ οι  Ρωμανικές εκκλησίες (του Αγίου Λαυρεντίου) συνυπάρχουν με εξαίρετα κτίρια Αναγεννησιακής και Μπαρόκ Αρχιτεκτονικής ( του 13 Αι.) από τη βενετική περίοδο (τα Ανάκτορα του Δούκα και του Τσιπίκου), αλλά και το Κάστρο του Καμερλένγκο. Το Τρόγκιρ αποτελεί το καλύτερα σωζόμενο ρωμανο-γοτθικό συγκρότημα στην Αδριατική και σε ολόκληρη την Κεντρική Ευρώπη. Ελεύθερος χρόνος για βόλτα στην υπέροχη προκυμαία και Γέφυρα της Μικρής Βενετίας. Αναχώρηση για το ξενοδοχείο μας, που βρίσκεται στο Σιμπενικ. Τακτοποίηση στο Ξενοδοχείο. Δείπνο.   Διανυκτέρευση.

[bookmark: _GoBack]5η μέρα ΣΙΜΠΕΝΙΚ-ΛΙΜΝΕΣ ΠΛΙΤΒΙΤΣΕ-ΖΑΓΚΡΕΜΠ … 310 km
Πρόγευμα και αναχωρούμε για τις περίφημες λίμνες Plitvice, που είναι στην κυριολεξία ένα θαύμα της φύσης και απερίγραπτης ομορφιάς. Ανακηρύχθηκε το 1979 από την UNESCO, Μνημείο Παγκόσμιας Κληρονομιάς. Ο Δρυμός των λιμνών Πλίτβιτσε είναι ιδιαίτερα γνωστός για τους πάμπολλους μικρούς και μεγάλους υδάτινους εντυπωσιακούς καταρράχτες, που δημιουργούν πέφτοντας 16 μεγάλες και πολλές μικρότερες, γαλαζοπράσινες πεντακάθαρες λίμνες μέσα στις οποίες κολυμπούν ψάρια και φυτρώνουν νούφαρα και ορχιδέες. Θα περπατήσουμε πάνω σε ξύλινα μονοπάτια. Απίστευτα πλούσια είναι η χλωρίδα και η πανίδα. Υπάρχουν εδώ είδη ζωής, πριν από την Ανθρώπινη ύπαρξη. Στα ψηλότερα μέρη

συναντώνται πυκνά Δάση οξιάς και ελάτης, 700 και πλέον ετών. Εδώ ζουν καφετιές Αρκούδες, λύκοι, αγριόχοιροι, ελάφια και αετοί. Οι λίμνες είναι γεμάτες από πέστροφες και άλλα είδη ψαριών. Η μεγάλη βιοποικιλότητα οφείλεται στην μεγάλη υψομετρική διαφορά του Εθνικού Πάρκου PLITVICE, που ανέρχεται σε 912 μ. Υπάρχουν πολλοί Καταρράκτες στις Πλιτβιτσε. Οι πιο γνωστοί είναι ο MILKA και ο VILANOVACKI SLAP. Οι Λίμνες αλλάζουν χρώμα ανάλογα με τον Ουρανό. Κρουαζιέρα στην μεγαλύτερη Λίμνη, την Kozjak, που είναι η βαθύτερη όλων, με βάθος 47 μ. και έκταση 820 εκταρίων. Χρόνος ελεύθερος για να αποθανατίσετε το πανέμορφο τοπίο ένα καταπληκτικής ομορφιάς χώρο που θα έχουμε την δυνατότητα να τον γνωρίσουμε κάνοντας βόλτες και με το τοπικό όχημα και βέβαια περπατώντας στην καταπράσινη φύση.  Αναχωρούμε για το Ζάγκρεμπ, την «Βιέννη των Βαλκανίων». Άφιξη στην Παλιά Πόλη του Καπτολ και του Γκορνι Γκραντ του Ζάγκρεμπ. Θα κατευθυνθούμε στην Κεντρική Πλατεία Μπαν Γιέλασιτς. Από εδώ θα αρχίσει η Ξενάγησή μας. Θα θαυμάσουμε τον Καθεδρικό Ναό Γοτθικού ρυθμού. Αφιερωμένο στην Κοίμηση της Θεοτόκου αλλά και στον Άγιο Στέφανο, σύμβολο της Πόλης αλλά και το ψηλότερο κτίριο της Κροατίας, το Παλάτι του Επισκόπου και την Κεντρική Αγορά Dolac. Συνεχίζοντας, (με το Τελεφερίκ) θα φτάσουμε στην Πέτρινη Πύλη της Παναγίας, στην είσοδο της Άνω Πόλης, με το Ναό του Αγίου Μάρκου, το Προεδρικό παλάτι, το Κοινοβούλιο, το Παλιό Δημαρχείο και τον Ελληνο-καθολικό Ναό του Κυρίλλου και Μεθοδίου.  Ελεύθερος χρόνος, για να περπατήσουμε στην υπέροχη Βαλκανική Πόλη της Κλασσικής Μουσικής. Θα αναχωρήσουμε για το Ξενοδοχείο μας και θα συνεχίσουμε την ξενάγησή μας από το Λεωφορείο. Θα δούμε το Κροατικό Εθνικό Θέατρο, που χτίστηκε το 1895 και το εγκαινίασε ο Αυτοκράτορας Φραγκίσκος Ιωσήφ Α’, της Αυστρίας. Τακτοποίηση στο Ξενοδοχείο. Δείπνο. Διανυκτέρευση.

6η μέρα ΖΑΓΚΡΕΜΠ-ΛΙΟΥΜΠΛΙΑΝΑ-ΣΠΗΛΑΙΟ ΠΟΣΤΟΙΝΑ-ΖΑΓΚΡΕΜΠ … 310 km
Πρόγευμα και αναχωρούμε για την Σλοβενία, για να γνωρίσουμε μια από τις πιο Πράσινες Ευρωπαϊκές πρωτεύουσες, την Λιουμπλιάνα. Ξενάγηση στην Παραμυθένια Πόλη, που πήρε το όνομα της από τον ποταμό ΛΟΥΜΠΛΙΑΝΙΤΣΑ. Θα περπατήσουμε στα πλακόστρωτα, γραφικά στενά της παλιάς πόλης, μέχρι την τριπλή γέφυρα TROMOSTOVJE, όπου θα αντικρίσουμε το θαυμάσιο Μεσαιωνικό Κάστρο του 11ου Αι. και θα καταλήξουμε την πλατεία Πρέσερεν.  Κάτω και γύρω από το χιλιόχρονο Κάστρο με την πανοραμική θέα των Άλπειων βρίσκονται αξιόλογα Μνημεία Μπαρόκ. ( Το Δημαρχείο, το Εθνικό Θέατρο, η Πρυτανεία του Πανεπιστημίου της Λιουμπλιάνας, το Εθνικό Τυπογραφείο) Ακόμη θα δούμε τον Καθεδρικό Ναό του Αγίου Νικολάου και την Γέφυρα του Δράκου. (Σύμφωνα με τους μύθους των Αρχαίων Ελλήνων, τον Δράκο αυτό σκότωσε, ο Ιάσωνας κατά την διάρκεια της Αργοναυτικής Εκστρατείας.  Θα θαυμάσουμε πολλά κτίρια Art Nouveu αρχιτεκτονικής.  Χρόνος ελεύθερος για βόλτες στην Κουκλίστικη Λιουμπλιάνα. Αναχώρηση για να  επισκεφθούμε τα περίφημα Σπήλαια POSTOJNA. Μία ακόμη ξεχωριστή εμπειρία μας περιμένει, στην επίσκεψή μας στα μεγαλοπρεπή σπήλαια Ποστόινα, που θεωρούνται δεύτερα σε μέγεθος σπήλαια της Ευρώπης, με 5 και πλέον χιλιόμετρα διαδρόμων και θαλάμων. Με το ειδικό τραινάκι διασχίζουμε ένα μεγάλο τμήμα (3.5 χλμ.) του μεγάλου σπηλαίου και απολαμβάνουμε το μοναδικό φαντασμαγορικό εσωτερικό διάκοσμο, από σταλακτίτες  και σταλαγμίτες διαφόρων σχημάτων και αποχρώσεων, ένα πραγματικό θαύμα της Φύσης στην περιοχή. (Απαραίτητα μαζί σας κάλτσες και ζεστό μπουφάν, η θερμοκρασία μέσα στο σπήλαιο είναι χαμηλή). Επιστροφή  στο ξενοδοχείο. Δείπνο. Διανυκτέρευση.

7η μέρα ΖΑΓΚΡΕΜΠ-ΒΕΛΙΓΡΑΔΙ … 400 km
Πρωινό και αναχώρηση για το Βελιγράδι. Συνοριακός Έλεγχος. Άφιξη στην πρωτεύουσα της Σερβίας. Ξενάγηση και περιήγηση στην Λευκό Πόλη (Beo-grad) . Θα δούμε το φρούριο Καλέμεγκνταν, σύμβολο της Πόλεως, με τους Πύργους, τα Μνημεία και τα Μουσεία από την εποχή της Ρωμαϊκής, Βυζαντινής και Μεσαιωνικής περιόδου. Θα δούμε τον Πύργο Νεμπόισα, Ατρόμητος. Είναι ο Πύργος όπου φυλακίστηκε και βασανίστηκε ο Εθνικός Μάρτυρας της Ελληνικής Επαναστάσεως του 1821, Ρήγας Βελεστινλής και οι 8 Συνεργάτες του.  Στην συνέχεια, θα δούμε το Μνημείο της Νίκης και το υπαίθριο Πολεμικό Μουσείο. Θα κατευθυνθούμε στο Ορθόδοξο Σερβικό Πατριαρχείο και θα προσκυνήσουμε στον Πατριαρχικό Καθεδρικό Ναό του Αγίου Αρχαγγέλου Μιχαήλ. Στην συνέχεια θα βρεθούμε στο ιστορικό κέντρο της πόλης και θα βρεθούμε στον Ιστορικό Πεζόδρομο της Μιχαήλοβα. θα δούμε πολλά και εντυπωσιακά κτίρια του 19ου αιώνα όπως το Εθνικό Μουσείο, την Ακαδημία Επιστημών και Τεχνών της Σερβίας, την Όπερα και Εθνικό Θέατρο και θα φθάσουμε στην Πλατεία Δημοκρατίας. Κατά μήκος της λεωφόρου Βασιλέως Αλεξάνδρου Α’, θα δούμε το Κοινοβούλιο, ένα κλασικό δείγμα Βαλκανικής Μπαρόκ – Αρχιτεκτονικής, το Δημαρχείο του Βελιγραδίου και τον Ναό του Αγίου Μάρκου. Τακτοποίηση στο ξενοδοχείο. Δείπνο. Διανυκτέρευση.

8η μέρα ΒΕΛΙΓΡΑΔΙ-ΣΟΦΙΑ-ΚΑΒΑΛΑ … 750 km
Πρωινό και αναχώρηση για επιστροφή μέσω Σόφιας. Ελεύθερος χρόνος για φαγητό εξ ιδίων και αναχώρηση για το δρόμο επιστροφής στην πόλη μας με άφιξη αργά το βράδυ.

ΤΙΜΗ ΣΥΜΜΕΤΟΧΗΣ : 710 € το άτομο σε δίκλινο δωμάτιο … Επιβάρυνση μονόκλινου +350 €
 
ΠΕΡΙΛΑΜΒΑΝΕΙ:
Μεταφορά με τουριστικό λεωφορείο
7 διανυκτερεύσεις σε επιλεγμένα ξενοδοχεία 4* με ημιδιατροφή
Περιηγήσεις σύμφωνα με το πρόγραμμα
Έμπειρο αρχηγό – συνοδό του γραφείου μας
Ασφάλεια αστικής και ταξιδιωτικής ευθύνης
Φ.Π.Α

ΔΕΝ ΠΕΡΙΛΑΜΒΑΝΕΙ:
Checkpoints & δημοτικοί φόροι 65 €

Προαιρετικά κόστη εισόδων σε σπήλαια & αρχαιολογικούς χώρους & κρουαζιέρας :
Κρουαζιέρα γύρω από τα Τείχη του Dubrovnik Και του Νησιού Lokrum 20 €
Είσοδος στις λίμνες Πλίτβιτσε: 45 € 
Είσοδος στο Σπήλαιο Ποστόινα: 35 €
Ο,τι αναφέρεται ως προτεινόμενο ή προαιρετικό

STELLASTOURS

